Åsa Haraldsdatter

Åsa Haraldsdotter (født ca. 800 død ca. 834) var dronning over Vestfold, Romerike og Vingulmark. Hun var datter av Harald Granraude, en småkonge fra Agder, og mor til Halvdan Svarte.

Ifølge Snorres Ynglingatal ble dronning Åsa født på kongsgården Huseby i Agder, ca 3 km vest for Farsund. Hennes sønn Halvdan Svarte skal ha vokst opp her. Ved Husebytunets oppkjørsel står «dronning Åsas ridestein», som ifølge tradisjonen var den hun brukte når steg til hest. Steinen er automatisk fredet.«Huseby - et maktsentrum i vikingtid» (s. 9)

Man antok at dronning Åsa var den eldre kvinnen som ble gravlagt i Osebergskipet. I 2007 analyserte professor Per Holck ved universitetet i Oslo strontium-nivået i skjelettrestene hennes, og kom til at hun hadde levd sitt liv i Agder, slik tilfellet var med dronning Åsa.Sverre G. Krüger: «Dronning Åsa av Oseberg», NRK  6. september 2007

Hun ble bortført av og gift med en småkonge fra Vestfold kalt Gudrød veidekonge. Gudrød hadde fått nei av Åsas far da han fridde, og som hevn brente han faren hennes inne før han røvet Åsa med seg. Hun var mistenkt for mordet på sin ektemann ca. år 821, for drapsmannen var Åsas skosvein. Historien minner om det som fortelles som en dansk sagnkonge, Godofridus, som nevnes i frankiske kilder i starten av 800-tallet, og ble drept i et familieoppgjør der hans kone stod bak drapet.Krag, Claus: «Åsa Haraldsdatter» i Norsk biografisk leksikon på snl.no. Hentet 11. desember 2023 fra 

Etter Gudrøds død dro hun til sin fars rike og regjerte der til hennes sønn, Halvdan, ble voksen nok til å ta over.

 Referanser 

Kategori:Nordmenn fra vikingtiden
Kategori:Dødsfall på 800-tallet
Kategori:Fødselsdato ukjent